CELEX: 32007R1246
Language: mt
Date: 2007-10-24
Title: Regolament tal-Kummissjoni (KE) Nru 1246/2007 ta' l- 24 ta’ Ottubru 2007 li jemenda r-Regolament (KE) Nru 2076/2005 fir-rigward ta’ l-estensjoni tal-perjodu tranżitorju mogħti lill-operaturi tan-negozju ta’ l-ikel li jimportaw iż-żejt tal-ħut għall-konsum mill-bniedem (Test b’relevanza għaż-ŻEE)

25.10.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 281/21
            
         REGOLAMENT TAL-KUMMISSJONI (KE) Nru 1246/2007
   ta' l-24 ta’ Ottubru 2007
   li jemenda r-Regolament (KE) Nru 2076/2005 fir-rigward ta’ l-estensjoni tal-perjodu tranżitorju mogħti lill-operaturi tan-negozju ta’ l-ikel li jimportaw iż-żejt tal-ħut għall-konsum mill-bniedem
   (Test b’relevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament (KE) Nru 853/2004 tal-Parlament Ewropew u tal-Kunsill tad-29 ta’ April 2004 li jistabbilixxi ċerti regoli speċifiċi ta’ iġjene għall-ikel li joriġina mill-annimali (1), u b’mod partikolari l-Artikolu 9 tiegħu,
   Wara li kkunsidrat ir-Regolament (KE) Nru 854/2004 tal-Parlament Ewropew u tal-Kunsill tad-29 ta’ April 2004 li jippreskrivi regoli speċifiċi għall-organizzazzjoni ta’ kontrolli uffiċjali fuq prodotti li joriġinaw mill-annimali maħsuba għall-konsum uman (2), u b’mod partikolari l-Artikolu 16(1) tiegħu,
   Billi:
   
               (1)
            
            
               Ir-Regolament (KE) Nru 853/2004 jistipula regoli speċifiċi dwar l-iġjene ta’ l-ikel li joriġinaw mill-annimali għall-operaturi tan-negozju ta’ l-ikel. Dak ir-Regolament jistipula li l-operaturi tan-negozju ta’ l-ikel li jipproduċu żejt tal-ħut maħsub għall-konsum mill-bniedem għandhom jikkonformaw mad-dispożizzjonijiet rilevanti ta’ l-Anness III tiegħu.
            
         
               (2)
            
            
               Ir-Regolament (KE) Nru 854/2004 jistipula regoli speċifiċi għall-organizzazzjoni ta’ kontrolli uffiċjali fuq il-prodotti li joriġinaw mill-annimali. Dan japplika fir-rigward ta’ l-attivitajiet u l-persuni li r-Regolament (KE) Nru 853/2004 japplika għalihom.
            
         
               (3)
            
            
               L-Artikolu 7(3) tar-Regolament tal-Kummissjoni (KE) Nru 2076/2005 tal-5 ta’ Diċembru 2005 li jistipula l-arranġamenti tranżitorji għall-implimentazzjoni tar-Regolamenti (KE) Nru 853/2004, (KE) 854/2004 u (KE) 882/2004 tal-Parlament Ewropew u tal-Kunsill u li jemendaw ir-Regolamenti (KE) Nru 853/2004 u (KE) Nru 854/2004 (3) jistipula deroga mir-rekwiżiti għaż-żejt tal-ħut għall-konsum mill-bniedem stipulati fil-Parti E tal-Kapitolu III tas-Sezzjoni VIII ta’ l-Anness III tar-Regolament (KE) Nru 853/2004 għall-operaturi tan-negozju ta’ l-ikel biex ikunu jistgħu jkomplu, sal-31 ta’ Ottubru 2007, jimportaw żejt tal-ħut minn stabbilimenti f’pajjiżi terzi li kienu approvati għal dik il-fini qabel id-data tad-dħul fis-seħħ tar-Regolament tal-Kummissjoni (KE) Nru 1664/2006 (4).
            
         
               (4)
            
            
               Barra minn hekk, l-Artikolu 7(4) tar-Regolament (KE) Nru 2076/2005 jistipula deroga mill-Anness VI tar-Regolament tal-Kummissjoni (KE) Nru 2074/2005 tal-5 ta’ Diċembru 2005 li jistipula l-miżuri implimentattivi għal ċerti prodotti skond ir-Regolament (KE) Nru 853/2004 tal-Parlament Ewropew u tal-Kunsill u għall-organizzazzjoni ta’ kontrolli uffiċjali skond ir-Regolament (KE) 854/2004 tal-Parlament Ewropew u tal-Kunsill u r-Regolament (KE) Nru 882/2004 tal-Parlament Ewropew u tal-Kunsill, li jidderoga mir-Regolament (KE) Nru 852/2004 tal-Parlament Ewropew u tal-Kunsill u li jemenda r-Regolamenti (KE) Nru 853/2004 u (KE) Nru 854/2004 (5), għaż-żejt tal-ħut li nħariġlu ċertifikat skond ir-regoli nazzjonali applikabbli qabel id-data tad-dħul fis-seħħ tar-Regolament (KE) Nru 2074/2005, mimli u ffirmat kif suppost qabel il-31 ta’ Ottubru 2007, li jista’ jkun importat fil-Komunità sal-31 ta’ Diċembru 2007.
            
         
               (5)
            
            
               Issa jidher li l-pajjiżi terzi mhux se jkunu kapaċi jikkonformaw mar-rekwiżiti għaż-żejt tal-ħut għall-konsum mill-bniedem stipulati fl-Anness III tar-Regolament (KE) Nru 853/2004 sal-31 ta’ Ottubru 2007. B’mod partikolari, il-pajjiżi terzi qed jesperjenzaw diffikultajiet prattiċi fl-aġġustament tal-kundizzjonijiet ta’ pproċessar fl-istabbilimenti tal-produzzjoni taż-żejt tal-ħut sabiex jikkonforma ma’ dawk ir-rekwiżiti. Peress li l-importazzjoni taż-żejt tal-ħut abbażi tar-rekwiżiti eżistenti ma timponi l-ebda riskju addizzjonali għas-saħħa tal-bniedem, u sabiex jiġi evitat kwalunkwe xkiel lill-kummerċ, huwa xieraq li l-perjodu tad-deroga jiġi estiż b’sena. Id-deroga stipulata fl-Artikolu 7(3) tar-Regolament (KE) Nru 2076/2005 għandha għalhekk tiġi estiża sal-31 ta’ Ottubru 2008.
            
         
               (6)
            
            
               Id-deroga stipulata fl-Artikolu 7(4)(b) tar-Regolament (KE) Nru 2076/2005 għandha tiġi estiża wkoll sal-31 ta’ Diċembru 2008 għall-importazzjonijiet fil-Komunità ta’ żejt tal-ħut akkumpanjat miċ-ċertifikat rilevanti. Barra minn hekk, ċertifikati bħal dawn għandhom jimtlew u jiġu ffirmati kif suppost qabel il-31 ta’ Ottubru 2008.
            
         
               (7)
            
            
               Ir-Regolament (KE) Nru 2076/2005 għandu jiġi emendat skond dan.
            
         
               (8)
            
            
               Il-miżuri stipulati f’dan ir-Regolament huma skond l-opinjoni tal-Kumitat Permanenti dwar il-Katina Alimentari u s-Saħħa ta’ l-Annimali,
            
         ADOTTAT DAN IR-REGOLAMENT:
   Artikolu 1
   L-Artikolu 7 tar-Regolament (KE) Nru 2076/2005 huwa emendat kif ġej:
   
               (1)
            
            
               Fil-paragrafu 3, id-data “31 ta’ Ottubru 2007” tinbidel b’ “31 ta’ Ottubru 2008”.
            
         
               (2)
            
            
               Fil-paragrafu 4, il-punt (b) huwa emendat kif ġej:
               
                           (a)
                        
                        
                           id-data “31 ta’ Ottubru 2007” tinbidel b’ “31 ta’ Ottubru 2008”;
                        
                     
                           (b)
                        
                        
                           id-data “31 ta’ Diċembru 2007” tinbidel b’ “31 ta’ Diċembru 2008”.
                        
                     
         Artikolu 2
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 24 ta’ Ottubru 2007.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 139, 30.4.2004, p. 55; hekk kif ikkoreġut bil-ĠU L 226, 25.6.2004, p. 22. Ir-Regolament kif emendat l-aħħar bir-Regolament tal-Kummissjoni (KE) Nru 1791/2006 (ĠU L 363, 20.12.2006, p. 1).
   
      (2)  ĠU L 139, 30.4.2004, p. 206; hekk kif ikkoreġut bil-ĠU L 226, 25.6.2004, p. 83. Ir-Regolament kif emendat l-aħħar bir-Regolament (KE) Nru 1791/2006.
   
      (3)  ĠU L 338, 22.12.2005, p. 83. Ir-Regolament kif emendat l-aħħar mir-Regolament (KE) Nru 479/2007 (ĠU L 111, 28.4.2007, p. 46).
   
      (4)  ĠU L 320, 18.11.2006, p. 13.
   
      (5)  ĠU L 338, 22.12.2005, p. 27. Ir-Regolament kif emendat l-aħħar mir-Regolament (KE) Nru 1664/2006.